**TEHNILINE KIRJELDUS**

1. Väikeostu ese
   1. Teenust tellitakse Politsei- ja Piirivalveameti poolt kinnipeetavatele, toitlustusteenuse (edaspidi teenus) osutamine on kooskõlas toiduseadusega ja teiste toitlustust reguleerivate õigusaktidega.
2. Teenuse üldised tingimused
   1. Toitlustatavate maksimaalne arv päevas on Narva arestimaja 26 inimest (tabel 1). Tegelike toitlustatavate arvud korrigeeritakse vastavalt poolte kokkuleppele tööpäeva jooksul.
   2. Teenust tellitakse vajadusepõhiselt. Teenus sisaldab üldjuhul kolme toidukorra

(hommiku-, lõuna- ja õhtusöögi) valmistamist täitja ruumides, toidu kohale toimetamist ja üleandmist tellija ruumides.

1. Nõuded teenusele
   1. Teenuse tagamisel tuleb lähtuda sotsiaalministri poolt 31. detsembri 2002.a kinnitatud määruse nr 150 „Toidunormid kinnipidamisasutustes“ sätestatud tingimustest.
   2. Menüü koostamisel peab teenusetäitja järgima toiduenergiagrupi R3 piirmäärasid, ehk toiteväärtus päevas peab jääma vahemikku 2300-2700 kcal. Toidukordade toiteväärtus jaguneb järgnevalt: hommikusöök 25%; lõunasöök 40%; õhtusöök 35% päevanormist.
   3. Täitja esitab järgmise nädala menüü eelneva nädala neljapäevaks või kalendrikuude kaupa ning järgneva kalendrikuu menüü tuleb esitada arestimaja juhile käesoleva kalendrikuu 25. kuupäevaks. Osapoolte kokkuleppel võib täitja teha menüüs muudatusi.
   4. Täitjal peab olema võimekus valmistada eritoitu. Eritoidu all peab tellija silmas erinevaid allergiaid ja toidutalumatuseid (nt laktoosi- ja gluteenitalumatus) ning taimetoitu vms. Eritoidu maksumus peab sisalduma pakutavas maksumuses. Tellija poolt on tagatud eritoidu menüü koostamisel spetsialisti poolne tugi, kellega koostöös saab vastavalt vajadusele panna kokku nõudmistele vajamineva menüü.
   5. Toitlustamine toimub vajaduspõhiselt kõikidel nädalapäevadel ja 3 korda päevas

kindlaksmääratud kellaaegadel (tabel 1).

* 1. Tellimus esitatakse toidukorra portsjonite arvuga täitjale vähemalt 3 h enne toitlustamist sh eritoidu vajadus.
  2. Toit peab olema portsjoneeritud ühekordsete termonõudega või korduvkasutatavate nõudega personaalsesse termokasti (1 inimene - 1 toidukord). Tellija poolsel kokkuleppel võib tarnida toitu termostes. Antud juhul peab olema lisatud juurde vajalik arv ühekordseid või korduvkasutatavaid nõusid. Eritoit peab olema markeeritud nii, et tellijal on arusaadav eritoidu koostis.
  3. Tellija tagastab korduvkasutatavad nõud järgmise veoringiga.
  4. Täitja tagab toidu nõuetele vastava transpordi. Toidu veol peab olema tagatud hügieenireeglite täitmine vastavalt Euroopa Parlamendi ja nõukogu määrustes (EÜ) nr 852/2004 ja 853/2004 ning muudes asjakohastes toidualastes õigusaktides sätestatud nõuetele. Toiduga kokkupuutumiseks ettenähtud materjalid ja esemed ei tohi põhjustada toidu saastumist, halvendada selle omadusi ega ohustada inimese tervis ning peavad vastama toiduga kokku puutuda lubatud materjalide ja esemete kohta esitatud nõuetele.
  5. Eritemperatuuri vajavad toidud peavad olema üleandmisel vastavatel temperatuuridel: soojad toidud sisetemperatuuril vähemalt +63 ℃ ja jahedad toidud temperatuuril +2°C -+6°C.
  6. Toidu kohale toimetamine peab toimuma **tellimuses täpsustatud kellaajal**.
  7. Täitja on kohustatud tellijale esitama iga päeva lõpus saatelehe, mis sisaldab iga toidukorra (hommik, lõuna, õhtu) kohta eraldi ridadena järgmisi andmeid: toidu kirjeldus; portsjon; portsjoni kaal; portsjonite arv; söögikorra maksumus inimese kohta; söögikorra üleandmise kellaaeg, realiseerimisaeg ja hoiutemperatuur.
  8. Poolte kontaktisikud veenduvad pakkuja poolt esitatud saatelehele/aktile märgitud andmete õigsuses ning allkirjastavad selle 2 eksemplaris, millest üks jääb mõlemale poolele. Elektroonselt esitatud saatelehe/akti puhul kõrvalekallete korral edastatakse tagasiside esimesel võimalusel, hiljemalt 1 tööpäeva jooksul.
  9. Hankija kontrollib toidu vastuvõtmisel toidu kvaliteeti ja kogused.
  10. Teenuse osutamisel oluliste kõrvalekallete osas (ei vasta tellitud kogusele või on muu puudusega) on pakkuja kohustatud puudused omal kulul asendama uuega.
  11. Teenuse oluliste kõrvalekallete osas on Pakkuja esindaja kohustatud tulema kohale hiljemalt 30 minuti jooksul alates Hankija kontaktisikult vastava teate saamisest, kui teates ei lepita kokku teisiti. Pakkuja esindaja juuresolekul koostatakse akt (Lisa 3) mittekvaliteetse toidu tuvastamise kohta, mille allkirjastavad poolte kontaktisikud. Juhul kui pakkuja esindaja keeldub kohale tulemast, koostab Hankija kontaktisik ühepoolse akti mittekvaliteetse toidu tuvastamise kohta ning pakkuja poolt esitatud hilisemad pretensioonid aktis fikseeritud andmete kohta ei kuulu rahuldamisele.

**Tabel 1** Arestimaja aadress, maksimaalne kohtade arv, täituvus ja

söögiaegade algusajad.

|  |  |  |  |  |  |  |  |
| --- | --- | --- | --- | --- | --- | --- | --- |
| Arestimaja | Aadress | Tellija kontakt | Keskmine inimeste arv päevas | Hommik | Lõuna | Õhtusöök | Max. kohtade arv |
| Narva | Vahtra 3, Narva |  | 0-5 | 08.00 | 12.00 | 17.00 | 26 |